Dít is in 2020 die meeste gesoek op GoogleDie nuwe koronavirus Covid-19. (Grafika: CDC/Alissa Eckert, MS; Dan Higgins, MAM via Wikimedia Commons) Google het die lys van die mees gesoekte onderwerpe wêreldwyd in 2020 op dié internetsoekenjin bekendgemaak. Heel bo aan die lys van mees gesoekte terme is die koronavirus. Die Wêreldgesondheidsorganisasie (WGO) het Covid-19 in Maart tot ŉ pandemie verklaar. China het die WGO in Desember 2019 van ’n nuwe virus ingelig. Covid-19 het sedertdien reg oor die wêreld versprei en het tot inperkings in tientalle lande en al meer as 1,7 miljoen sterftes wêreldwyd gelei. Die terme “Coronavirus update” en “Coronavirus symptoms” was onderskeidelik die sewende en agtste mees gesoekte terme. Verkiesingsuitslae was die twee mees gesoekte term op Google. Amerikaners het meestal die term opgesoek in verband met die Amerikaanse verkiesing wat begin November plaasgevind het. Die uitslag van die presidensiële verkiesing is betwis nadat Joe Biden, negende mees gesoekte term, as die wenner aangewys is en pres. Donald Trump volgehou het dat verkiesingsbedrog plaasgevind het. Pres. Donald Trump (links) (Foto: (AP Photo/Steve Helber); Joe Biden (regs) (Foto: AP Photo/Andrew Harnik) Die derde mees gesoekte term was Kobe Bryant. Kobe Bryant (7 Junie 2009) (Foto: AP Photo/Mark J. Terrill, File) Die 41-jarige basketbalster is in Januarie vanjaar in ’n helikopterongeluk dood. Bryant se 13-jarige tienerdogter, Gianna, het ook in die ongeluk gesterf. Zoom is die vierde mees gesoekte term vir 2020. Dié aanlyn konferensiediens het oornag uiters gewild geraak nadat al meer mense tuis begin werk het weens die koronaviruspandemie. Google Classroom, wat dit vir onderwysers en studente makliker maak om dokumente te deel, was die tiende mees gesoekte term. Skole is ook vir lank gesluit weens die Covid-19-pandemie. Die Indiese Premierliga (IPL) was die vyfde mees gesoekte term, terwyl Indië vs. Nieu-Seeland die sesde mees gesoekte term was. Ander gewilde soektogte: Kim Jong Oen (Foto: Korean Central News Agency/Korea News Service via AP) Mense: Rolprente: Die Tiger King Joe Exotic, oftewel Joseph Maldonado-Passage. Akteurs: TV-programme: